Komission tiedonanto neuvostolle ja Euroopan parlamentille - Vuoden 2003 toimintastrategian seurannan tilannekatsaus /* KOM/2002/0427 lopull. */





KOMISSION TIEDONANTO NEUVOSTOLLE JA EUROOPAN PARLAMENTILLE - Vuoden 2003 toimintastrategian seurannan tilannekatsaus SISÄLLYSLUETTELO 1. Johdanto: vuotuisesta toimintastrategiasta vuoden 2003 työohjelmaan 2. Vuoropuhelu Euroopan parlamentin ja neuvoston kanssa: tilannekatsaus ja tulevaisuudennäkymät 3. Tärkeimmät toimintaan ja resursseihin liittyvät muutokset verrattuna vuoden 2003 toimintastrategiaan 3.1 Laajentunut Eurooppa 3.2 Vakaus ja turvallisuus 3.3 Kestäväpohjainen ja osallisuutta edistävä talous 4. Tärkeimmät toimintaan ja resursseihin liittyvät muutokset verrattuna vuoden 2003 toimintastrategiaan 5. Päätelmät 16Tekninen liite - Luettelo tärkeimmistä aloitteista ja niihin liittyvistä tehtävistä 1. Johdanto: vuotuisesta toimintastrategiasta vuoden 2003 työohjelmaan Komissio käynnisti strategisen suunnittelun ja ohjelmoinnin kierroksen ensimmäistä kertaa vuonna 2001. Ensimmäisestä kierroksesta saatu lisäarvo tunnustettiin komissiossa laajalti, joskin joitakin osa-alueita oli kehitettävä ja parannettava. Strategisen suunnittelun ja ohjelmoinnin kierros on poliittisiin lähtökohtiin perustuva integroitu kierros, jossa on viisi osa-aluetta. *Vuotuisessa toimintastrategiassa nimetään kierroksen alussa (helmikuussa) painopisteet niihin liittyvine aloitteineen ja määritetään yleiset resurssit. *Näiden perusteella alustavassa talousarviossa esitetään yksityiskohtainen suunnitelma resurssien kohdentamisesta (touko-kesäkuussa). *Myöhemmin vuoden kuluessa (lokakuussa) poliittiset painopisteet muutetaan komission lainsäädäntö- ja työohjelmassa konkreettiseksi toimintasuunnitelmaksi. *Komission yksiköt vahvistavat toimintaohjelmansa (joulukuussa) vuotuisissa hallintosuunnitelmissaan, joissa käytettävissä olevat resurssit yhdistetään kyseisellä politiikan alalla suunniteltuihin toimiin. *Kierroksen päätökseksi kukin pääjohtaja tai yksikönpäällikkö toimittaa (seuraavan vuoden heinäkuussa) raportin tehdystä työstä, käytetyistä resursseista ja yksikön tuloksista sekä ilmoittaa ottavansa vastuun [1].. [1] Valkoinen kirja komission uudistamisesta, toimi 82. Toimielinten välinen vuoropuhelu kuuluu näkökohtiin, joita komissio on halunnut korostaa vuotuisessa toimintastrategiassa. Kun seuraavan vuoden toimintastrategia on kulloinkin hyväksytty, komission on määrä käynnistää Euroopan parlamentin ja neuvoston kanssa vuoropuhelu toimintastrategiassa nimetyistä painopisteistä. Tällöin komissio esittää tilannekatsausasiakirjan, joka heijastaa toimielinten välistä vuoropuhelua ennen lainsäädäntö- ja työohjelman hyväksymistä. Tästä syystä komissio ja Euroopan parlamentti sopivat aikataulusta ja toiminnallisista yksityiskohdista parlamentin kanssa käytävää vuoropuhelua varten, jossa käsitellään vuotuista toimintastrategiaa sekä lainsäädäntö- ja työohjelmaa. Sittemmin vastaava käytäntö on vahvistettu neuvoston kanssa. Sopimuksen mukaisesti komission puheenjohtaja esittelee komission vuotuisen toimintastrategian Euroopan parlamentin poliittisten ryhmien puheenjohtajien konferenssille helmikuussa. Tämän jälkeen se esitellään maaliskuun täysistunnossa, jossa käynnistetään unionin tilaa käsittelevä keskustelu. Samanaikaisesti puheenjohtaja esittelee vuotuisen toimintastrategian yleisten asioiden neuvostolle maaliskuussa. Maaliskuun ja kesäkuun välisenä aikana käydään rakenteellinen vuoropuhelu poliittisista painopisteistä parlamentin valiokuntien ja asianomaisten komission jäsenten välillä näiden vastuualueittain. Tänä aikana komissio on kuuntelevana osapuolena - eli odottaa parlamentin reagoivan vuotuiseen toimintastrategiaan. Heinäkuussa komissio hyväksyy tilannekatsausasiakirjan, jossa vuotuinen toimintastrategia tarkistetaan toimielinten välisen vuoropuhelun tulosten perusteella ja otetaan huomioon helmikuussa hyväksytyt tärkeimmät painopisteiden muutokset ja resurssikehys. Lopuksi tilannekatsausasiakirja lähetetään syyskuussa sekä parlamentille että neuvostolle, ja komission varapuheenjohtaja esittelee sen valiokuntien puheenjohtajakokoukselle. Neuvosto käsittelee vuotuisen toimintaohjelman painopisteitä sekä työryhmissä että pysyvien edustajien komiteassa, ennen kuin yleisten asioiden neuvosto hyväksyy sen päätelmät. Vuotuisen toimintaohjelman painopisteiden muutoksia, jotka komissio on hyväksynyt toimielinten välisen vuoropuhelun perusteella, pohditaan tämän jälkeen komission lainsäädäntö- ja työohjelmassa, joka hyväksytään ja annetaan parlamentin ja neuvoston käsiteltäväksi vuosittain lokakuussa. Vuoden 2003 toimintastrategiassa hyödynnetään ensimmäistä kertaa toimielinten välistä vuoropuhelua ja lisätään näin uusi ulottuvuus vuotuiseen toimintastrategiaan. Komissio on tyytyväinen tähän parannukseen määriteltäessä painopisteitä ja tärkeimpiä aloitteita vuodeksi 2003 ja sitoutuu jatkamaan ja kehittämään vuoropuhelua Euroopan parlamentin ja neuvoston kanssa tulevaisuudessa. Tässä tilannekatsausasiakirjassa selostetaan Euroopan parlamentin ja neuvoston käymän rakenteellisen vuoropuhelun tuloksia ja esitetään vuoden 2003 toimintastrategiaan mahdollisia muutoksia, jotka perustuvat joko toimielinten väliseen vuoropuheluun tai helmikuun jälkeen tehtyjen komission päätösten aiheuttamiin muihin merkittäviin muutoksiin. 2. Vuoropuhelu Euroopan parlamentin ja neuvoston kanssa: tilannekatsaus ja tulevaisuudennäkymät Kun vuotuisen toimintastrategian painopisteet oli esitelty parlamentille 27. helmikuuta, rakenteellinen vuoropuhelu aloitettiin maaliskuun lopussa. Kesäkuun loppuun mennessä kaikki komission jäsenet olivat tavanneet asianomaiset pysyvät valiokunnat, esittäneet tärkeimmät toimivaltaansa kuuluvat aloitteet vuotuisessa toimintastrategiassa ja kuulleet valiokuntien näkemykset toimintastrategian painopisteistä. Komission jäsenet ja valiokunnat kokoontuivat noin 25 kertaa maalis-kesäkuun aikana. Kokouksia pidettiin hyödyllisinä, ja komissio on tyytyväinen voidessaan selostaa ja tarvittaessa täsmentää vuotta 2003 koskevia suunnitelmiaan erityisillä politiikan aloilla. Yleensä parlamentin valiokunnat hyväksyivät vuotuisessa toimintastrategiassa esitetyt painopisteet ja kannattivat niitä. Muutamien rakenteelliseen vuoropuheluun kuuluvien kokousten tuloksena ehdotettiin lisäyksiä tai muutoksia vuoden 2003 toimintastrategian tärkeimpiin aloitteisiin. Lisäysehdotukset, jotka komissio on hyväksynyt toimintastrategian tärkeimpiin aloitteisiin, näkyvät kuitenkin konkreettisten toimien luettelon kohdassa 3. Useimmiten pohdittiin vuoden 2002 lainsäädäntö- ja työohjelman täytäntöönpanoa, eräiden politiikan alojen ajankohtaisia kysymyksiä ja monissa vuotta 2003 koskevissa tapauksissa tulevan laajentumisen aiheuttamia välittömiä haasteita. Kaiken kaikkiaan vuoropuhelu merkitsi uuden menettelytavan käyttöönottoa, vaikkakin tiedetään vievän aikaa, ennen kuin tätä uutta keinoa osataan hyödyntää tehokkaasti poliittisten tulosten aikaansaamiseksi. Ensi vuonna on varmistettava, että kokoukset pidetään sovitun aikataulun puitteissa ja että molemmin puolin ollaan paremmin perillä rakenteelliseen vuoropuheluun kuuluvien kokousten luonteesta ja tarkoituksesta. Neuvoston kanssa käydyn samanaikaisen vuoropuhelun tuloksena yleisten asioiden neuvosto hyväksyi vuotuisen toimintastrategian painopisteet sen jälkeen, kun niistä oli neuvoteltu yksityiskohtaisesti ja jäsenvaltiot olivat tehneet painopisteiden näkökohtiin liittyviä ehdotuksia. Komission puheenjohtaja esitteli vuoden 2003 toimintastrategian yleisten asioiden neuvostolle 11. maaliskuuta 2002. Päätelmissään neuvosto oli tyytyväinen esitykseen ja antoi pysyvien edustajien komitealle tehtäväksi jatkaa vuoropuhelua komission kanssa valmisteluna yleisten asioiden neuvoston kokoukselle 13. toukokuuta 2002. Neuvoston työryhmä kokoontui kolme kertaa (8., 22. ja 29. huhtikuuta) tarkastellen vuotuista toimintastrategiaa ja täsmentäen useita kohtia komission yksiköiden avulla, ja pysyvien edustajien komitea luonnosteli päätelmät yleisten asioiden neuvostoa varten. Yleisten asioiden neuvosto tarkasteli vuotuista toimintastrategiaa 13. toukokuuta 2002. Vuoden 2002 maalis-toukokuussa käydyn vuoropuhelun aikana jäsenvaltiot esittivät useita kommentteja ja ehdotuksia vuoden 2003 painopisteisiin ja tärkeimpiin aloitteisiin liittyen. Päätelmissään neuvosto pani tyytyväisenä merkille kolme komission ehdottamaa keskeisintä painopistettä vuodeksi 2003, kiinnitti huomiota tärkeimpiin aloitteisiin, joita komissio ehdotti näiden painopisteiden toteuttamiseksi, sekä kehotti komissiota ottamaan asianmukaisesti huomioon jäsenvaltioiden esittämät huomautukset tilannekatsausasiakirjaa valmisteltaessa. Neuvosto varasi oikeuden ilmaista kantansa painopisteiden ja tärkeimpien aloitteiden budjettivaikutuksista ja totesi, että näitä olisi tutkittava talousarvion yhteydessä. Yleisesti neuvosto piti myönteisenä vuotuisen toimintastrategian suomaa mahdollisuutta strategista suunnittelua ja ohjelmointia koskevaan vuoropuheluun; neuvosto tähdensi tarvetta ohjelmoida EU:n toimet ja määritellä ajoissa laajentuneen unionin poliittiset painopisteet. Kaiken kaikkiaan Euroopan parlamentti ja neuvosto korostivat, että toimielinten tärkein tavoite vuonna 2003 on varmistaa laajentumisen onnistuminen valmistelemalla sitä asianmukaisesti. On kuitenkin epäilty resurssien riittämistä näihin keskeisiin tehtäviin, kun otetaan huomioon niukat varat, jotka ovat käytettävissä hallintokuluihin vuoden 2003 rahoitusnäkymien otsakkeen 5 mukaisesti. Komissio vahvistaa, että vuotuisen toimintastrategian kolmella painopistealalla suunnitellut toimet vaativat alustavan talousarvion mukaisia riittäviä resursseja. Jos budjettivallan käyttäjä vähentää resursseja tai turvautuu muihin rahoitustoimenpiteisiin ilman takeita niiden toteutumisesta, komissio joutuu tarkistamaan toimiaan vuonna 2003 ja mahdollisesti supistamaan painopistealoilla suunniteltuja toimia. Tämä johtaisi laajentumisen vakavaan viivästymiseen. Komissio on avoin aloitteita koskeville uusille ideoille, joita budjettivallan käyttäjä esittää, mutta rahoitukseen ja resursseihin liittyvät rajoitukset ja toimintoperusteista johtamista koskevat säännökset edellyttävät, että uusia toimia tarkistetaan ja nykyisiä todennäköisesti supistetaan. Seuraavassa selostetaan toimielinten välisestä vuoropuhelusta ja komission päätöksistä johtuvia tärkeimpien aloitteiden - ja niiden käytännön toteutuksen - sekä resurssien muutoksia verrattuna vuoden 2003 toimintastrategiaan. 3. Tärkeimmät toimintaan ja resursseihin liittyvät muutokset verrattuna vuoden 2003 toimintastrategiaan Komission ensisijaisena tehtävänä on varmistaa laajentumisen onnistuminen. Tästä syystä laajentuminen - kuluvan vuoden poliittisia painopisteitä - on keskeisenä painopistealueena myös vuonna 2003. Lisäksi on valittu kaksi toisiinsa liittyvää painopistettä: vakaus ja turvallisuus, jotka ilmentävät laajentuneen Euroopan uutta mantereenlaajuista vastuuta, sekä kestäväpohjainen ja osallisuutta edistävä talous, joka on laajentuneen Euroopan sosioekonomisena ja ympäristöön liittyvänä perustana. Saksassa, Itävallassa ja joissakin ehdokasmaissa vastikään koettujen tulvien vuoksi komissio ehdottaa yhteisvastuuta koskevan järjestelmän ja täydentävien toimien käyttöönottoa, jotta luonnonkatastrofien uhreille saadaan nopeasti apua. Komission on selvemmin välitettävä kansalaisilleen nämä painopisteet. Tästä syystä komissio on laatinut Euroopan unionin tiedotusstrategiaa käsittelevän tiedonannon. Siinä yksilöidään poliittisiin painotuksiin liittyvät erityiset aihepiirit, joista annetaan kansalaisille tarkempia tietoja. Lisäksi komissio on käynnistänyt erillisen nimenomaan laajentumista koskevan tiedotusstrategian. Neuvoston ja parlamentin kanssa käytyjen neuvottelujen jälkeen valittiin seuraavat aihepiirit: 3.1 Laajentunut Eurooppa Sekä Euroopan parlamentti että neuvosto ovat ilmaisseet kannattavansa tätä keskeistä painopistettä vuodeksi 2003. Molempien toimielinten kanssa käytyjen keskustelujen ja esitettyjen huomautusten tuloksena komissio on päättänyt asettaa etusijalle ehdokasmaiden hallinnollisen ja lainsäädännöllisen valmiuden erityisesti elintarvikkeiden turvallisuuteen ja yhteisön varainhoitoon liittyvissä asioissa. Lisäksi on kiinnitettävä enemmän huomiota ehdokasmaiden ydinturvallisuuskysymyksiin. Erityisesti keskitytään tulevaisuuden viestintäpolitiikkaan nykyisissä jäsenvaltioissa, jotta kansalaisille pystytään osoittamaan laajentumisen syyt ja siitä saatava hyöty. Laajentumisen onnistuminen vaatii ennennäkemättömiä ponnistuksia. Koska komissio on unionin toimeenpaneva elin ja valvoo perussopimusten noudattamista, se johtaa unionin politiikkaa laajentuneissa puitteissa. Tämän vuoksi komission on muiden toimielinten tavoin jatkettava hallintonsa ja työtapojensa parantamista keskittämällä resursseja tärkeimpiin toimiin. Tiedonannossaan komission toiminnasta ja henkilöstöresursseista laajentuneessa Euroopan unionissa [2] komissio arvioi laajentumisen vaikutusta toimintaan ja henkilöresursseihin vuosina 2003-2008; tällöin lähtökohtana oli kymmenen ehdokasmaan liittyminen unioniin vuonna 2004. [2] KOM(2002) 311 lopullinen, 5.6.2002. Liittymispäivästä lähtien komission on pystyttävä panemaan yhteisön säännöstöä täytäntöön laajentuneessa Euroopassa. Useimmiten laajentumisesta johtuva työmäärä kasvaa tällöin huomattavasti, sillä komission tehtävänä on hallinnoida yhteisön politiikkaa ja ohjelmia sekä valvoa EU:n lainsäädännön noudattamista 25 maassa 15 maan sijasta. Vain mikäli komissiolle on annettu valmistautumiseen tarvittavat varat vuonna 2003, se voi olla valmis laajentumiseen vuonna 2004. Voidakseen valmistautua laajentumiseen asianmukaisesti vuonna 2003 komissio arvioi ensisijaiset henkilöresurssitarpeensa päättäessään vuoden 2003 toimintastrategiastaan. Arvioinnissa otetaan huomioon kaikki mahdolliset henkilöstön uudelleensijoittelut. Komissio on pyytänyt 500 ulkopuolisen toimihenkilön rekrytointia, jotta voidaan varmistaa yhteisön säännöstön moitteeton soveltaminen liittymispäivästä lähtien. Ulkopuolisen henkilöstön palvelukseen otto on ennakkotoimi edellä mainitussa tiedonannossa pyydettyjen henkilöresurssien saamiseksi. a) Tavoitteet Toimielinten kanssa käytyjen keskustelujen pohjalta ja vuoden 2003 toimintastrategiassa määriteltyjen puitteiden mukaisesti komissio asettaa seuraavat keskeiset tavoitteet vuodeksi 2003: *Valmistellaan tulevia jäsenvaltioita omaksumaan täysimääräisesti koko jäsenyyden tuoma vastuu. *Taataan, että komissio noudattaa yhteisön säännöstöön, politiikkaan ja ohjelmiin liittyviä velvoitteitaan täysimääräisesti heti jäsenyyden alusta alkaen ja että uusien jäsenten liittymisen edellyttämät toimenpiteet on toteutettu. *Yhteisön toimintalinjoja tarkastellaan perinpohjaisesti ja otetaan huomioon Euroopan yhdentymishistorian merkittävimmän laajentumisen laadulliset näkökohdat. b) Tärkeimmät aloitteet Tavoitteiden saavuttamiseksi vuoden 2003 toimintastrategiassa nimettiin useita keskeisiä aloitteita. Näiden pohjalta komissio esittää toimielinten välisen vuoropuhelun jälkeen seuraavat painopisteet: 1. Seurataan liittymissopimusten allekirjoittamista ja ratifiointia, jotta vuonna 2002 neuvottelut päätökseen saaneet ehdokasmaat voivat todella päästä jäseniksi 1. tammikuuta 2004 ja osallistua jäseninä Euroopan parlamentin vaaleihin. *Esitetään komission lausunto liittymispyynnöistä. *Saatetaan ajan tasalle kumppanuussopimukset Bulgarian, Romanian ja Turkin kanssa. *Neuvotellaan kaikista uusia jäsenvaltioita koskevista rakennerahastojen toimista, jotta varmistetaan resurssien täysimääräinen hyödyntäminen laajentumisen yhteydessä. *Tuetaan sovintoa Kyproksen kahden yhteisön välillä, kun poliittinen yhteisymmärrys on saavutettu. 2. Tulevien jäsenvaltioiden hallinnollisia ja oikeudellisia valmiuksia vahvistetaan seuraavin keinoin: *Vahvistetaan ehdokasmaiden hallinnollisia ja oikeudellisia valmiuksia konkreettisin toimenpitein (ystävyyskaupunkitoiminta, erityishankkeet). *Varmistetaan elintarvikkeiden turvallisuusvaatimusten noudattaminen yhteisössä. *Aktivoidaan tarvittavat investoinnit ehdokasmaihin, jotta ne voivat osallistua täysipainoisesti Euroopan laajuisiin verkkoihin ja jotta taataan sisämarkkinoiden vahva toiminta. *Huolehditaan toimielinten ja hallinnon kehittämisestä tavoitteena rakennerahastojen järkevä hallinnointi ja tehokas käyttö. 3. Valmistellaan yhteisön säännöstön, ohjelmien ja valvontamenettelyjen sekä avoimen koordinointimenetelmän soveltamista uusissa jäsenvaltioissa muun muassa seuraavin toimenpitein: *Sisällytetään ehdokasmaiden talous-, työllisyys- ja ympäristöpolitiikkaa koskeva katsaus kevään 2003 yhteenvetoraporttiin ja seurataan edistystä. *Ehdokasmaat liittyvät yhteisön tutkimusohjelmiin ennen vuotta 2003. *Ehdokasmaat osallistuvat eEurope-toimintasuunnitelmaan. *Varmistetaan ydinturvallisuus Euroopan unionissa yhteisin toimenpitein. 4. Valmistellaan yhteisen maatalouspolitiikan konkreettista soveltamista tulevissa jäsenvaltioissa seuraavin toimenpitein: *Mukautetaan maataloutta koskeva lainsäädäntö teknisesti. *Valmistellaan maaseudun kehittämisohjelmia, jotta ne voidaan käynnistää välittömästi vuonna 2004. 5. Otetaan asteittain käyttöön tarvittavat rakenteet yhteisön petostenvastaisten toimenpiteitten ulottamiseksi ehdokasmaihin seuraavasti: *Varmistetaan, että ehdokasmaat ryhtyvät tulliliiton edellyttämiin toimiin. *Vahvistetaan petosten välttämiseen ja valvontaan tarvittavia rakenteita ja laajennetaan Euroopan unionin taloudellisten etujen suojaamista koskevaa vaihtoa ja koulutusta. 6. Tehostetaan laajentumisen hallinnollisia ja kieliin liittyviä valmisteluja ja päätetään ne: *Saatetaan loppuun perussopimusten julkaisu. *Jatketaan lainsäädännön koontamista ja aloitetaan säädöstekstien virallinen kodifiointi asianomaisilla kielillä. Julkaistaan yhteisön säännöstö uusilla virallisilla kielillä. *Huolehditaan hallinnollisista valmisteluista, joita tarvitaan uusista jäsenvaltioista olevien virkamiesten valintaan, palvelukseenottoon ja integrointiin. 7. Jatketaan komission hallinnonuudistuksen täytäntöönpanoa tavoitteena komission tehokas nykyaikaistaminen vuoteen 2004 mennessä. 8. Tarkistetaan edelleen yhteisön keskeisiä toimintalinjoja, niiden menettelytapoja ja vaikutuksia taustaksi vuonna 2004 laadittavalle komission tiedonannolle, jossa tarkastellaan päänäkymiä unionin ja sen politiikan kehityksessä sekä rahoituskehyksissä vuoden 2006 jälkeen. 9. Tuetaan valmistelukunnan työtä sen pyrkiessä saattamaan Euroopan tuleva toimielinrakenne laajentuneen unionin tarpeita vastaavaksi. 3.2 Vakaus ja turvallisuus Sekä Euroopan parlamentti että neuvosto katsoivat tämän painopisteen tärkeäksi, ja sitä koskeva toimielinten välinen vuoropuhelu oli antoisaa. Parlamentti korosti tarvetta varmistaa tasapaino turvallisuuden parantamiseksi suunniteltujen toimenpiteiden ja perusoikeuksien kunnioittamisen välillä etenkin maahanmuuttopolitiikan ja rikosoikeuden alalla. Parlamentti ja neuvosto tähdensivät, että EU:hun suuntautuvan laittoman maahanmuuton torjumiseen tähtäävän tehokkaan ulkorajavalvonnan ohella yhteisö tarvitsee oikeanlaista maahanmuuttopolitiikkaa. Euroopan parlamentti varoitti myös kytkemästä kehitysapua kolmansien maiden halukkuuteen tehdä yhteistyötä unionin kanssa tällä alalla. a) Tavoitteet Toimielinten kanssa käytyjen keskustelujen pohjalta ja vuoden 2003 toimintastrategiassa määriteltyjen puitteiden mukaisesti komissio asettaa seuraavat keskeiset tavoitteet vuodeksi 2003: *Edistytään Eurooppa-neuvoston Laekenissa esittämän ja Sevillassa tarkentaman toiveen mukaisesti huomattavasti eurooppalaisen vapauteen, turvallisuuteen ja oikeudenmukaisuuteen perustuvan alueen luomisessa erityisesti seuraavin keinoin: -Kehitetään asteittain integroitu eurooppalainen rajanhallintajärjestelmä, turvataan laajentuneen Euroopan unionin ulkorajat, tehostetaan yhteistä viisumipolitiikkaa ja parannetaan poliisi- ja oikeusyhteistyötä rikosten, myös terrorismin, torjumiseksi. -Pyritään siihen, että neuvosto hyväksyy oikea-aikaisesti komission ehdottamat säännökset, joiden tarkoituksena on luoda eurooppalainen vapauteen, turvallisuuteen ja oikeudenmukaisuuteen perustuva alue ja vakiinnuttaa Euroopan yhteinen maahanmuutto- ja turvapaikkapolitiikka Sevillassa kokoontuneen Eurooppa-neuvoston asettamassa määräajassa. -Varmistetaan, että välttämättömien turvatoimien toteuttamisen rinnalla kunnioitetaan perusoikeuksia ja -vapauksia ja helpotetaan oikeussuojakeinojen käyttöä. *Parannetaan liikenteen, viestintäverkkojen ja väestönsuojelun turvallisuutta. *Toimitaan rauhan ja vakauden hyväksi laajentuneen Euroopan unionin ulkorajoilla ja niiden ulkopuolella. *Reagoidaan tehokkaasti kriiseihin, joissa rauha on uhattuna. *Kehitetään menetelmiä, joiden avulla lisätään yhteyksiä ja ymmärtämystä kansojen ja kulttuurien kesken Euroopassa ja muualla maailmassa. b) Tärkeimmät aloitteet Tavoitteiden saavuttamiseksi vuoden 2003 toimintastrategiassa nimettiin useita keskeisiä aloitteita. Näiden pohjalta komissio esittää toimielinten välisen vuoropuhelun jälkeen seuraavat painopisteet: 1. Lainsäädännöllisin ja muunlaisin toimenpitein kehitetään integroitua eurooppalaista rajanhallintajärjestelmää, johon sisältyy laittoman maahanmuuton torjunta, Sevillassa kokoontuneen Eurooppa-neuvoston sopiman ohjelman mukaisesti. *Tarkistetaan ja tehostetaan säädöksiä, jotka sisältyvät yhteiseen ulkorajojen valvontaa koskevaan oppaaseen. *Vahvistetaan yhteistä viisumipolitiikkaa ja perustetaan yhteinen viisumintunnistusjärjestelmä. *Tutkitaan, mitä oikeus-, toimielin- ja budjettivaikutuksia on yhteisellä ulkorajojen hallinnalla ja yhteisen rajapalvelukoulutuksen kehittämisellä. *Luodaan laitonta maahanmuuttoa ja ihmiskauppaa koskeva nopea varoitusjärjestelmä. 2. Ehdotetaan toimenpiteitä, joilla estetään terrorismin rahoitus ja torjutaan korruptio, helpotetaan rikostuomioiden tehokasta täytäntöönpanoa unionin alueella ja osallistutaan rikollisuuden ja terrorismin torjuntaan ja ehkäisyyn, samalla varmistaen, että yksilön oikeudet otetaan tasapuolisesti huomioon. *Puitepäätös sellaisten tahojen varojen jäädyttämiseksi ja takavarikoimiseksi, jotka ovat terroritekojen rahoitukseen osallistuneiden fyysisten henkilöiden valvonnassa. Näin varmistetaan, ettei terrorismia rahoiteta laillisin liiketoimin. *Puitepäätös rikosoikeudelliseen syyttämismenettelyyn liittyviä takeita koskevista yhteisistä vaatimuksista EU:n alueella. 3. Ehdotetaan lisää toimenpiteitä Euroopan yhteisen maahanmuutto- ja turvapaikkapolitiikan lujittamiseksi mm. lisäämällä Euroopan pakolaisrahaston rahoitusta ja vahvistamalla siirtolaisuuteen liittyvää yhteistyötä yhteisön ulkopuolisten maiden kanssa. *Käynnistetään yhteisön toimintaohjelma, jonka tarkoituksena on edistää unionin alueella laillisesti asuvien kolmansien maiden kansalaisten integraatiota. *Annetaan säädös yhden asiointipisteen käytännöstä käsiteltäessä turvapaikkahakemuksia jäsenvaltioissa. 4. Tehostetaan rahanpesudirektiivien soveltamista, toteutetaan petostentorjunnan toimintasuunnitelmassa esitetyt toimenpiteet ja vahvistetaan rahanpesun selvittelykeskusten yhteistyötä. *Arvioidaan nykyiset kolmanteen pilariin kuuluvat toimenpiteet talousrikollisuuden torjumiseksi ja tutkitaan, onko tarpeen antaa säädös, jolla luodaan EU:n kattava järjestelmä rahanpesun ja myös poikkeuksellisen suurten käteismaksujen estämiseksi. 5. Huolehditaan Euroopan unionin taloudellisten etujen suojaamista koskevan vihreän kirjan seurannasta ja perustetaan Euroopan syyttäjäviranomainen. 6. Varmistetaan turvamääräysten tehokas täytäntöönpano komissiossa. 7. Parannetaan liikenteen, energian, kansanterveyden sekä tiedotus- ja viestintäverkostojen turvallisuutta. *Laaditaan ydinvoimaloiden turvallisuutta koskevat EU:n yhteiset säännöt, parannetaan väestönsuojelun turvallisuutta lainsäädäntöehdotuksilla ja muilla aloitteilla ja varmistetaan ydinjätteen turvallinen kuljetus, käsittely ja hävittäminen. *Annetaan Euroopan taudinvalvontakeskuksen perustamista koskeva asetusehdotus. *Perustetaan tietoverkkojen turvallisuutta käsittelevä työryhmä. 8. Vaikutetaan huomattavasti Lähi-idän selkkauksen ratkaisemiseen ja kehitetään Välimeri-yhteistyötä erityisesti viemällä eteenpäin Barcelonan prosessia, keskittymällä uudistukseen, taloudelliseen yhteistyöhön ja investointeihin alueella ja tehostamalla edelleen Meda-ohjelmaa. 9. Kehitetään assosiointi- ja vakautusprosessia Balkanin alueella ja edistetään yhteistyötä Venäjän ja uusien itsenäisten valtioiden kanssa. *Neuvotellaan vakautus- ja assosiointisopimuksesta Albanian kanssa. 10. Tuetaan taloudellisesti ja poliittisesti Afganistanin hallituksen johtamaa maan jälleenrakentamista. 11. Tehostetaan nopean toiminnan järjestelmää ja vaikutetaan aktiivisesti yhteiseen ulko- ja turvallisuuspolitiikkaan sekä yhteisen turvallisuus- ja puolustuspolitiikan siviiliulottuvuuteen. 12. Toteutetaan maailmanlaajuinen Erasmus-ohjelma, jolla kohotetaan korkea-asteen koulutuksen laatua ja edistetään kulttuurienvälistä ymmärtämystä yhteistyössä yhteisön ulkopuolisten maiden kanssa (2004-2008). 3.3 Kestäväpohjainen ja osallisuutta edistävä talous Sekä Euroopan parlamentti että neuvosto ovat toistuvasti esittäneet näkemyksiään tästä painopisteestä. Komissio on täysin samaa mieltä seuraavien seikkojen tärkeydestä: kestävä kehitys edellyttää, että sukupuolten tasa-arvo otetaan huomioon kaikessa politiikassa, on ryhdyttävä arvioimaan uusien säännösten ympäristö-, talous- ja yhteiskunnallisia vaikutuksia, on lisättävä tutkimukseen käytettäviä kokonaisinvestointeja Euroopassa ja torjuttava köyhyyttä parantamalla konfliktien ehkäisyä, kehittämällä alueellisia kauppasopimuksia ja kiinnittämällä erityistä huomiota Afrikkaan ja vähiten kehittyneisiin maihin yleensä. a) Tavoitteet Toimielinten kanssa käytyjen keskustelujen pohjalta ja vuoden 2003 toimintastrategiassa määriteltyjen puitteiden mukaisesti komissio asettaa seuraavat keskeiset tavoitteet vuodeksi 2003: *Vauhditetaan Lissabonin strategian täytäntöönpanoa mm. edistämällä osaamisyhteiskunnan rakentamista, vahvistamalla palvelujen (rahoitus-, energia-, liikenne- ja televiestintäpalvelujen jne.) sisämarkkinoita, poistamalla verotuksen aiheuttamat vääristymät sekä edistämällä aktiivista työllisyyspolitiikkaa. *Jatketaan vakauteen tähtäävää makrotalouspolitiikkaa. *Edistetään kestävää kehitystä sekä yhteiskunnallista ja taloudellista yhteenkuuluvuutta ottaen tasapuolisesti huomioon ympäristö-, talous- ja yhteiskunnalliset näkökohdat. *Varmistetaan globalisaation myönteisten vaikutusten jakautuminen tasaisesti maiden kesken ja niiden sisällä. Tavoitellaan resurssien tasapuolisempaa jakautumista pohjoisen ja etelän välillä maiden kulttuurista monimuotoisuutta ja ympäristöperintöä kunnioittaen. b) Tärkeimmät aloitteet Tavoitteiden saavuttamiseksi vuoden 2003 toimintastrategiassa nimettiin useita keskeisiä aloitteita. Näiden pohjalta komissio esittää toimielinten välisen vuoropuhelun jälkeen seuraavat painopisteet: 1. Viimeistellään palvelujen sisämarkkinat toimenpiteillä, joilla poistetaan palvelujen tarjoamisen ja käyttämisen esteitä ja joista voivat hyötyä sekä yritykset että kuluttajat; erityisesti tarkastellaan energia-, liikenne- ja televiestintäpalveluja. Sovitaan lopullisesti tärkeimmistä rahoituspalvelujen toimintasuunnitelmaan kuuluvista toimenpiteistä. *Sisämarkkinoiden toimittua kymmenen vuotta annetaan tiedonanto sisämarkkinoiden tärkeimmistä saavutuksista vuodesta 1992 lähtien keskittyen eurooppalaisille koituvaan hyötyyn. *Toteutetaan uusi puiteohjelma 'Euroopan älykäs energiahuolto'. *Toteutetaan jäljellä olevat rahoituspalvelujen toimintasuunnitelman toimenpiteet. *Toteutetaan ja hallinnoidaan uusi sähköisten viestintäpalvelujen sääntelykehys (mukaan luettuna taajuushallinto). *Käynnistetään vihreän kirjan avulla keskustelu siitä, miten EU osaltaan varmistaa, että laadukkaat yleisen edun mukaiset palvelut ovat laajalti kaikkien kansalaisten saatavilla. 2. Tehostetaan kilpailuoloja sisämarkkinoilla erityisesti valtiontukien ja verotuksen suhteen, luodaan sellaiset olot, joissa kuluttaja voi luottaa valtioiden rajat ylittävään kaupankäyntiin, ja jatketaan Euroopan laajuisten liikenne- ja energiaverkkojen laajentamista. *Varmistetaan uusin toimenpitein kilpailua ja valtiontukia koskevien sääntöjen moitteeton soveltaminen erityisesti posti- ja energia-alalla. *Viritetään yrittäjyyttä koskevan vihreän kirjan myötä keskustelu Euroopan kilpailukyvystä. *Laaditaan reilua kauppaa koskeva direktiiviehdotus. *Pyritään koordinoimaan jäsenvaltioiden verotusjärjestelmät. *Lainsäädännöllisin ja muunlaisin toimenpitein mukautetaan arvonlisäverojärjestelmää nykyaikaiseen talouspolitiikkaan, etenkin sähköiseen kaupankäyntiin. *Kustannuksiin liittyvin toimenpitein tuetaan kestävää kehitystä erityisesti ympäristö-, liikenne- ja energiapolitiikan alalla. 3. Tehostetaan talouspolitiikan ja erityisesti budjettipolitiikan koordinointia talous- ja rahaliiton sujuvan toiminnan takaamiseksi. *Koordinoidaan tehokkaammin jäsenvaltioiden toimia, joilla arvioidaan julkista rahoitusta, yhtenäistä rahoitusjärjestelmää ja rakennepolitiikkaa sekä seurataan talouspolitiikan yhteisten standardien noudattamista. *Toteutetaan uusi sujuvampi talouspolitiikan koordinointikierros. 4. Edistetään osaamisyhteiskunnan rakentamista erityisesti kehittämällä ja toteuttamalla eurooppalaiseen osaamisalueeseen tähtäävä kokonaisvaltainen strategia. *Toteutetaan eurooppalaisten koulutusjärjestelmien tavoitteita koskeva komission ja neuvoston yhteinen työohjelma. *Toteutetaan 'tietoyhteiskunta kaikille' -ohjelma erityisesti eEurope-2005 -toimintasuunnitelman avulla. *Kehitetään elinikäiseen oppimiseen ja tietokoneavusteiseen oppimiseen liittyviä hyviä toimintamalleja. *Lisätään tutkimusmäärärahoja kolmeen prosenttiin EU:n BKT:stä vuonna 2010 erityisesti tehostamalla yksityisiä investointeja ja laatimalla tutkimusinvestointeja koskeva toimintasuunnitelma. *Käynnistetään kuudes tutkimuksen ja teknologisen kehittämisen puiteohjelma. *Toteutetaan bioteknologian toimintasuunnitelma. *Hyväksytään ja toteutetaan uusi sähköisiä oppimismenetelmiä koskeva toimintaohjelma, jossa uusi teknologia yhdistetään ammatilliseen ja yleissivistävään koulutukseen. 5. Varmistetaan kestävän kehityksen huomioonotto ja johdonmukaisuus eräillä keskeisillä politiikanaloilla: maataloudessa (yhteisen maatalouspolitiikan väliarvio), kalastuksessa, liikenteessä, energiassa, koheesiopolitiikassa ja rakennerahastoissa (kolmas raportti koheesiopolitiikasta), elintarviketurvallisuudessa ja valtiontaloudessa rahaliiton yhteydessä. Huolehditaan Göteborgin päätelmien tehokkaista jatkotoimista ja parannetaan yhteisönlaajuisen ympäristölainsäädännön toimeenpanoa. *Yhteisen maatalouspolitiikan väliarvion yhteydessä tarkastellaan myös muita aloja, kuten viiniä, sokeria, oliiviöljyä, tupakkaa, puuvillaa ja mahdollisesti muita tuotteita. Komissio esittää muille toimielimille tiedonannon ja myöhemmin asiaan liittyvät säädösehdotukset. *Toteutetaan kalastuspolitiikan uudistus säädösehdotuksin ja muunlaisin toimenpitein, esimerkiksi perustamalla ensimmäiset alueelliset neuvoa-antavat toimikunnat ja yhteisön yhteinen kalastusalan tarkastusvirasto, aloittamalla eräiden suurimpien kalakantojen monivuotiset hoitosuunnitelmat ja ehdottamalla tarvittavia täytäntöönpanotoimia uuden laivastopolitiikan soveltamiseksi. *Vuoden 2003 lopussa julkaistaan kolmas raportti koheesiopolitiikasta; tämä sisältää myös tarpeellisia säädösehdotuksia, jotka koskevat rakennerahastoja vuoden 2006 jälkeen. *Toteutetaan elintarvikkeiden turvallisuutta koskeva sääntelyjärjestelmä ja esitetään ehdotus asetukseksi, joka koskee elintarvikkeiden ravintoarvoon sekä toiminta- ja terveysvaikutuksiin liittyviä väitteitä. *Valmistellaan ja toteutetaan seitsemän aihekohtaista strategiaa kuudennessa ympäristöä koskevassa toimintaohjelmassa. *Laaditaan uuteen kemikaalistrategiaan liittyvät säädösehdotukset ja viimeistellään nykyisen lainsäädännön vaatimat toimenpiteet vaarallisten aineiden aiheuttamien riskien vähentämiseksi. 6. Pannaan Cotonoun sopimus täytäntöön tavoitteena vaikuttaa tuntuvasti köyhyyteen sekä terveys- ja koulutusongelmiin Afrikassa ja varmistaa, että EU:n yhteistyö- ja kumppanuussopimukset toteutetaan tehokkaasti painottaen köyhyyden torjuntaa. *Viimeistellään AKT-kumppanuussopimukset ja toteutetaan ohjelmat. Toteutetaan tartuntatauteja koskeva ohjelma. 7. Tiivistetään Dohan kierroksen neuvotteluja tarkoituksena päästä sopimukseen vuoden 2004 loppuun mennessä. Jatketaan kahdenvälisiä neuvotteluja erityisesti Mercosurin sekä Afrikan, Karibian ja Tyynenmeren maiden sekä Persianlahden yhteistyöneuvoston ja Välimerenmaiden kanssa. Yhtenäistetään EU:n ulkosuhteita ja kehitysaluepolitiikkaa niin, että varmistetaan tasapaino EU:n kaupallisten intressien ja suotuisan kehityksen ja ympäristönäkökohtien välillä. 8. Toteutetaan sosiaalinen toimintaohjelma hyödyntäen yhteisön kaikkia toimintavälineitä (avointa koordinointimenetelmää, lainsäädäntöä, sosiaalista vuoropuhelua ja rakennerahastojen tukea); nämä auttavat saavuttamaan Eurooppa-neuvoston Lissabonissa asettamat tavoitteet. *Hyväksytään tiedonanto sosiaalisen toimintaohjelman väliarvioinnista. *Sovelletaan tehokkaasti avointa koordinointimenetelmää hyväksymällä uudistettu työllisyyspaketti ja toinen raportti sosiaalisesta osallisuudesta ja ottamalla menetelmä käyttöön eläkkeiden yhteydessä. *Huolehditaan työmarkkinaosapuolten parhaillaan käymien neuvottelujen edellyttämistä jatkotoimista perustamissopimuksen 138 mukaisesti; neuvotteluissa käsitellään työntekijöiden tietosuojaa, yritysten uudelleenjärjestelyjen sosiaalisia näkökohtia ja lisäeläkkeiden siirrettävyyttä. 9. Sovelletaan tehokkaasti uutta vaikutustenarviointivälinettä lainsäädännön parantamiseksi ja kestävän kehityksen toteuttamiseksi. 10. Valmistellaan rahoitusmekanismi luonnonkatastrofien uhrien auttamiseksi. *Aloitteen edellyttämät toimet ja kustannukset määritetään ja arvioidaan syyskuun 2002 aikana. Ne toimitetaan budjettivallan käyttäjälle vuoden 2003 työohjelman yhteydessä. 4. Tärkeimmät toimintaan ja resursseihin liittyvät muutokset verrattuna vuoden 2003 toimintastrategiaan Vuotuisessa toimintastrategiassa annettu resurssikehys esitetään yksityiskohtaisesti alustavassa talousarviossa. Suuria henkilöstömuutoksia ei ole suunniteltu. Vuotuisessa toimintastrategiassa kaavaillut ja alustavassa talousarviossa esitetyt resurssit säilytetään yleensä - vain muutamin vähäisin muutoksin. Komissio antoi huhtikuussa tiedonannon laajentumisen vaikutuksista komission toimintaan ja henkilöstöön arvioiden lisähenkilöstön tarpeen olevan 3900 vuosina 2003-2008. Osana tästä kokonaismäärästä esitetään vuoden 2003 toimintastrategiassa ja alustavassa talousarviossa 500 ulkopuolisen toimihenkilön palvelukseenottoa; tämä riittäisi kattamaan valmisteluun tarvittavan henkilöstön laajentumista edeltävänä vuonna. Vuoden 2003 rahoitusnäkymien otsakkeessa 5 annettu budjettikatto pakottaa keskittämään nämä resurssit kaikkein tärkeimpiin tehtäviin. Komissio suunnittelee sen vuoksi, että vuodeksi 2003 kaavaillut 500 ulkopuolista toimihenkilöä keskittyvät kolmeen laajentumisen kannalta olennaiseen laajaan toiminta-alueeseen: -Rakennerahastojen ja yhteisen maatalouspolitiikan toteuttaminen: Tavoite toteuttaa rakenneohjelmia ja yhteistä maatalouspolitiikkaa mahdollisimman varhain vuonna 2004 edellyttää, että ehdokasmaissa tarvittavia hallinnollisia rakenteita (hallinto ja valvonta) suunnitellaan ja tuetaan. -Yhteisön säännöstön täysimääräinen soveltaminen: Liittymistä edeltävä vaihe on osoittanut erityisen haasteen: yhteisön säännöstön täytäntöönpanoa on valvottava liittymisen alusta alkaen kilpailupolitiikan, terveys- ja kuluttaja-asioiden, ympäristön ja petostentorjunnan alalla. -Oikeudelliset ja kieliin liittyvät puitteet: Yhteisön säännöstö on julkaistava unionin uusilla kielillä (10 kieltä), käännös- ja tulkkaustehtävät lisääntyvät vuodesta 2003, ja asianomaisten yksiköiden on valmistauduttava työskentelemään tehokkaasti laajentuneessa kielellisessä ympäristössä heti alusta lähtien. Laajentumisen tehokkaan valmistelun ehdoton edellytys on, että vuonna 2003 on todella käytettävissä 500 ulkopuolista toimihenkilöä, joista suurimman osan tulisi olla ehdokasmaiden kansalaisia. Komissio korostaa, että on ehdottoman välttämätöntä turvata 500 ulkopuolisen toimihenkilön palvelukseenottoon tarvittava rahoitus laajentumisen valmistelua varten vuonna 2003. Vain mikäli komissio saa riittävät määrärahat laajentumisen edellyttämän henkilöstön palvelukseenottoon jo vuonna 2003, se pystyy takaamaan laajentumisen asianmukaisen valmistelun ja yhteisön säännöstön täytäntöönpanon heti alusta lähtien. Rahoitusresurssien osalta on kiinnitettävä huomiota kahteen pääasiaan: vuotuisessa toimintastrategiassa esitetyn Euro-Välimeri-pankin sijasta on Meda-ohjelmassa ensi vaiheena perustettu Euro-Med-väline. Yhteisen kalastuspolitiikan uudistamisen yhteydessä komissio hyväksyi 28. toukokuuta sarjan uudistusehdotuksia, joiden pääasiallinen budjettivaikutus on 272 miljoonan euron määräraha laivaston vähentämiseen vuosina 2003-2006. Noin 240 miljoonaa euroa on saatavissa otsakkeesta 2 siirtojen avulla, mutta puuttuviin 32 miljoonaan euroon tarvitaan joustovälineen käyttöä vuonna 2003. 5. Päätelmät Tämä vuoden 2003 toimintastrategian seurantaraportti on lajinsa ensimmäinen asiakirja, ja siinä vahvistetaan, että strategisen suunnittelun ja ohjelmoinnin kierroksella edistytään sekä komission sisällä että suhteessa muihin toimielimiin. Rakenteellinen vuoropuhelu Euroopan parlamentin ja neuvoston kanssa on myönteinen vaihe määriteltäessä koko unionin poliittisia painotuksia. Seuraavilla kierroksilla on tosin otettava huomioon nyt saadut kokemukset. Neuvottelujen tärkein tulos on, että kaikki kolme toimielintä hyväksyvät poliittiset painopisteet vuodeksi 2003. Tämän asiakirjan merkittävä näkökohta on kuitenkin, että painopistealoilla suunnitellut toimet edellyttävät tarvittavien resurssien myöntämistä. Koska parlamentti ja neuvosto suhtautuivat talousarvion ensimmäisessä käsittelyssä kielteisesti komission ehdotukseen joustovälineen poikkeuksellisesta käytöstä henkilöstötarpeen rahoittamiseksi siirtymävuonna 2003, tarvitaan erityisen kiireellisiä toimia tämän vakavan ongelman ratkaisemiseksi. Komissio korostaa, että vuonna 2003 on välttämätöntä turvata riittävä rahoitus, jotta voidaan ottaa palvelukseen 500 ulkopuolista toimihenkilöä, joka on laajentumisen valmisteluun tarvittava ehdoton vähimmäismäärä. Ilman lisähenkilöstöä komissio ei enää pysty takaamaan laajentumisen asianmukaista valmistelua eikä yhteisön säännöstön täytäntöönpanoa laajentumisen alusta lähtien. Jos unioni todella haluaa laajentumisen käynnistyvän vuonna 2004, se ei voi evätä komissiolta henkilöstöä, jonka katsotaan olevan edellytyksenä, jotta komissio voi huolehtia velvoitteistaan jäsenvaltioita kohtaan laajentumisen alusta lähtien. Tämän vuoksi budjettivallan käyttäjän olisi tutkittava yhdessä komission kanssa kaikkia mahdollisuuksia kyseisen henkilöstötarpeen rahoittamiseksi, myös ennakoiden vuonna 2002 tiettyjä hallintokuluja (ennakkovarauksin), ja myönnettävä mahdollisuuksien mukaan lisämäärärahoja toimielinten välisillä siirroilla. Komissio pyrkii kaikin poliittisin keinoin varmistamaan neuvoston ja parlamentin sekä jäsenvaltioiden tuen, jotta tavoite saavutetaan. Tekninen liite - Luettelo tärkeimmistä aloitteista ja niihin liittyvistä tehtävistä Laajentunut Eurooppa 1. Seurataan liittymissopimusten allekirjoittamista ja ratifiointia, jotta vuonna 2002 neuvottelut päätökseen saaneet ehdokasmaat voivat todella päästä jäseniksi 1. tammikuuta 2004 ja osallistua jäseninä Euroopan parlamentin vaaleihin. *Esitetään komission lausunto liittymispyynnöistä (PO ELARG/Verheugen). *Saatetaan ajan tasalle kumppanuussopimukset Bulgarian, Romanian ja Turkin kanssa (PO ELARG/Verheugen). *Neuvotellaan kaikista uusia jäsenvaltioita koskevista rakennerahastojen toimista, jotta varmistetaan resurssien täysimääräinen hyödyntäminen laajentumisen yhteydessä (PO REGIO/Barnier, PO EMPL/Diamantopoulou, PO AGRI/FISH/Fischler). *Tuetaan sovintoa Kyproksen kahden yhteisön välillä, kun poliittinen yhteisymmärrys on saavutettu (PO ELARG/Verheugen ja PO REGIO/Barnier). 2. Tulevien jäsenvaltioiden hallinnollisia ja oikeudellisia valmiuksia vahvistetaan seuraavin keinoin: *Vahvistetaan ehdokasmaiden hallinnollisia ja oikeudellisia valmiuksia konkreettisin toimenpitein (ystävyyskaupunkitoiminta, erityishankkeet) (PO ELARG/Verheugen ja PO JAI/Vitorino). *Varmistetaan elintarvikkeiden turvallisuusvaatimusten noudattaminen yhteisössä (PO SANCO/Byrne). *Aktivoidaan tarvittavat investoinnit ehdokasmaihin, jotta ne voivat osallistua täysipainoisesti Euroopan laajuisiin verkkoihin ja jotta taataan sisämarkkinoiden vahva toiminta (PO TREN/De Palacio, PO REGIO/Barnier, PO ELARG/Verheugen). *Huolehditaan toimielinten ja hallinnon kehittämisestä tavoitteena rakennerahastojen järkevä hallinnointi ja tehokas käyttö (PO REGIO/Barnier). 3. Valmistellaan yhteisön säännöstön, ohjelmien ja valvontamenettelyjen sekä avoimen koordinointimenetelmän soveltamista uusissa jäsenvaltioissa muun muassa seuraavin toimenpitein: *Sisällytetään ehdokasmaiden talous-, työllisyys- ja ympäristöpolitiikkaa koskeva katsaus kevään 2003 yhteenvetoraporttiin ja seurataan edistystä (SG/Puheenjohtaja, PO ECFIN/Solbes, PO EMPL/Diamantopoulou, PO ENV/Wallström, PO EAC/Reding, PO TREN/De Palacio, PO ENTR/Liikanen). *Ehdokasmaat liittyvät yhteisön tutkimusohjelmiin ennen vuotta 2003 (PO RTD/Busquin). *Ehdokasmaat osallistuvat eEurope-toimintasuunnitelmaan (PO INFSO/Liikanen). *Varmistetaan ydinturvallisuus Euroopan unionissa yhteisin toimenpitein (PO TREN/De Palacio, PO ELARG/Verheugen). 4. Valmistellaan yhteisen maatalouspolitiikan konkreettista soveltamista tulevissa jäsenvaltioissa seuraavin toimenpitein: *Mukautetaan maataloutta koskeva lainsäädäntö teknisesti (PO AGRI/Fischler). *Valmistellaan maaseudun kehittämisohjelmia, jotta ne voidaan käynnistää välittömästi vuonna 2004 (PO AGRI/Fischler). 5. Otetaan asteittain käyttöön tarvittavat rakenteet yhteisön petostenvastaisten toimenpiteitten ulottamiseksi ehdokasmaihin seuraavasti: *Varmistetaan, että ehdokasmaat ryhtyvät tulliliiton edellyttämiin toimiin (PO TAXUD/Bolkestein). *Vahvistetaan petosten välttämiseen ja valvontaan tarvittavia rakenteita ja laajennetaan Euroopan unionin taloudellisten etujen suojaamista koskevaa vaihtoa ja koulutusta (OLAF/Schreyer). 6. Tehostetaan laajentumisen hallinnollisia ja kieliin liittyviä valmisteluja ja päätetään ne: *Saatetaan loppuun perussopimusten julkaisu (OPOCE/Reding). *Jatketaan lainsäädännön koontamista ja aloitetaan säädöstekstien virallinen kodifiointi asianomaisilla kielillä. Julkaistaan yhteisön säännöstö uusilla virallisilla kielillä (SDT/SCIC/Kinnock, OPOCE/Reding, LS/Puheenjohtaja). *Huolehditaan hallinnollisista valmisteluista, joita tarvitaan uusista jäsenvaltioista olevien virkamiesten valintaan, palvelukseenottoon ja integrointiin (PO ADMIN/Kinnock). 7. Jatketaan komission hallinnonuudistuksen täytäntöönpanoa tavoitteena komission tehokas nykyaikaistaminen vuoteen 2004 mennessä (KAIKKI KOMISSION JÄSENET, KAIKKI PÄÄOSASTOT). 8. Tarkistetaan edelleen yhteisön keskeisiä toimintalinjoja, niiden menettelytapoja ja vaikutuksia taustaksi vuonna 2004 laadittavalle komission tiedonannolle, jossa tarkastellaan päänäkymiä unionin ja sen politiikan kehityksessä sekä rahoituskehyksissä vuoden 2006 jälkeen (KAIKKI PÄÄOSASTOT, KAIKKI KOMISSION JÄSENET). 9. Tuetaan valmistelukunnan työtä sen pyrkiessä saattamaan Euroopan tuleva toimielinrakenne laajentuneen unionin tarpeita vastaavaksi (SG/Puheenjohtaja; Barnier ja Vitorino). Vakaus ja turvallisuus 1. Lainsäädännöllisin ja muunlaisin toimenpitein kehitetään integroitua eurooppalaista rajanhallintajärjestelmää, johon sisältyy laittoman maahanmuuton torjunta, Sevillassa kokoontuneen Eurooppa-neuvoston sopiman ohjelman mukaisesti. *Tarkistetaan ja tehostetaan säädöksiä, jotka sisältyvät yhteiseen ulkorajojen valvontaa koskevaan oppaaseen (PO JAI/Vitorino). *Vahvistetaan yhteistä viisumipolitiikkaa ja perustetaan yhteinen viisumintunnistusjärjestelmä (PO JAI/Vitorino). *Tutkitaan, mitä oikeus-, toimielin- ja budjettivaikutuksia on yhteisellä ulkorajojen hallinnalla ja yhteisen rajapalvelukoulutuksen kehittämisellä (PO JAI/Vitorino). *Luodaan laitonta maahanmuuttoa ja ihmiskauppaa koskeva nopea varoitusjärjestelmä (PO JAI/Vitorino). 2. Ehdotetaan toimenpiteitä, joilla estetään terrorismin rahoitus ja torjutaan korruptio, helpotetaan rikostuomioiden tehokasta täytäntöönpanoa unionin alueella ja osallistutaan rikollisuuden ja terrorismin torjuntaan ja ehkäisyyn, samalla varmistaen, että yksilön oikeudet otetaan tasapuolisesti huomioon. *Puitepäätös sellaisten tahojen varojen jäädyttämiseksi ja takavarikoimiseksi, jotka ovat terroritekojen rahoitukseen osallistuneiden fyysisten henkilöiden valvonnassa. Näin varmistetaan, ettei terrorismia rahoiteta laillisin liiketoimin (PO JAI/Vitorino). *Puitepäätös rikosoikeudelliseen syyttämismenettelyyn liittyviä takeita koskevista yhteisistä vaatimuksista EU:n alueella (PO JAI/Vitorino). 3. Ehdotetaan lisää toimenpiteitä Euroopan yhteisen maahanmuutto- ja turvapaikkapolitiikan lujittamiseksi mm. lisäämällä Euroopan pakolaisrahaston rahoitusta ja vahvistamalla siirtolaisuuteen liittyvää yhteistyötä yhteisön ulkopuolisten maiden kanssa. *Käynnistetään yhteisön toimintaohjelma, jonka tarkoituksena on edistää unionin alueella laillisesti asuvien kolmansien maiden kansalaisten integraatiota (PO JAI/Vitorino, PO EMPL/Diamantopoulou). *Annetaan säädös yhden asiointipisteen käytännöstä käsiteltäessä turvapaikkahakemuksia jäsenvaltioissa (PO JAI/Vitorino). 4. Tehostetaan rahanpesudirektiivien soveltamista, toteutetaan petostentorjunnan toimintasuunnitelmassa esitetyt toimenpiteet ja vahvistetaan rahanpesun selvittelykeskusten yhteistyötä. *Arvioidaan nykyiset kolmanteen pilariin kuuluvat toimenpiteet talousrikollisuuden torjumiseksi ja tutkitaan, onko tarpeen antaa säädös, jolla luodaan EU:n kattava järjestelmä rahanpesun ja poikkeuksellisen suurten käteismaksujen estämiseksi (PO JAI/Vitorino). 5. Huolehditaan Euroopan unionin taloudellisten etujen suojaamista koskevan vihreän kirjan seurannasta ja perustetaan Euroopan syyttäjäviranomainen (OLAF/Schreyer). 6. Varmistetaan turvamääräysten tehokas täytäntöönpano komissiossa (PO ADMIN/Kinnock). 7. Parannetaan liikenteen, energian, kansanterveyden sekä tiedotus- ja viestintäverkostojen turvallisuutta. *Laaditaan ydinvoimaloiden turvallisuutta koskevat EU:n yhteiset säännöt, parannetaan väestönsuojelun turvallisuutta lainsäädäntöehdotuksilla ja muilla aloitteilla ja varmistetaan ydinjätteen turvallinen kuljetus, käsittely ja hävittäminen (PO TREN/De Palacio, PO ENV/Wallström). *Annetaan Euroopan taudinvalvontakeskuksen perustamista koskeva asetusehdotus (PO SANCO/Byrne). *Perustetaan tietoverkkojen turvallisuutta käsittelevä työryhmä (PO INFSO/Liikanen, PO JAI/Vitorino). 8. Vaikutetaan huomattavasti Lähi-idän selkkauksen ratkaisemiseen ja kehitetään Välimeri-yhteistyötä erityisesti viemällä eteenpäin Barcelonan prosessia, keskittymällä uudistukseen, taloudelliseen yhteistyöhön ja investointeihin alueella ja tehostamalla edelleen Meda-ohjelmaa (PO RELEX/AIDCO/Patten). 9. Kehitetään assosiointi- ja vakautusprosessia Balkanin alueella ja edistetään yhteistyötä Venäjän ja uusien itsenäisten valtioiden kanssa. *Neuvotellaan vakautus- ja assosiointisopimuksesta Albanian kanssa (PO RELEX/Patten). 10. Tuetaan taloudellisesti ja poliittisesti Afganistanin hallituksen johtamaa maan jälleenrakentamista (PO RELEX/Patten ja AIDCO/Nielson). 11. Tehostetaan nopean toiminnan järjestelmää ja vaikutetaan aktiivisesti yhteiseen ulko- ja turvallisuuspolitiikkaan sekä yhteisen turvallisuus- ja puolustuspolitiikan siviiliulottuvuuteen (PO RELEX/Patten). 12. Toteutetaan maailmanlaajuinen Erasmus-ohjelma, jolla kohotetaan korkea-asteen koulutuksen laatua ja edistetään kulttuurienvälistä ymmärtämystä yhteistyössä yhteisön ulkopuolisten maiden kanssa (2004-2008) (PO EAC/Reding). Kestäväpohjainen ja osallisuutta edistävä talous 1. Viimeistellään palvelujen sisämarkkinat toimenpiteillä, joilla poistetaan palvelujen tarjoamisen ja käyttämisen esteitä ja joista voivat hyötyä sekä yritykset että kuluttajat; erityisesti tarkastellaan energia-, liikenne- ja televiestintäpalveluja. Sovitaan lopullisesti tärkeimmistä rahoituspalvelujen toimintasuunnitelmaan kuuluvista toimenpiteistä. *Sisämarkkinoiden toimittua kymmenen vuotta annetaan tiedonanto sisämarkkinoiden tärkeimmistä saavutuksista vuodesta 1992 lähtien keskittyen eurooppalaisille koituvaan hyötyyn (PO MARKT/Bolkestein). *Toteutetaan uusi puiteohjelma 'Euroopan älykäs energiahuolto' (PO TREN/De Palacio). *Toteutetaan jäljellä olevat rahoituspalvelujen toimintasuunnitelman toimenpiteet (PO MARKT/Bolkestein). *Toteutetaan ja hallinnoidaan uusi sähköisten viestintäpalvelujen sääntelykehys (mukaan luettuna taajuushallinto) (PO INFSO/Liikanen). *Käynnistetään vihreän kirjan avulla keskustelu siitä, miten EU osaltaan varmistaa, että laadukkaat yleisen edun mukaiset palvelut ovat laajalti kaikkien kansalaisten saatavilla (SG/Puheenjohtaja). 2. Tehostetaan kilpailuoloja sisämarkkinoilla erityisesti valtiontukien ja verotuksen suhteen, luodaan sellaiset olot, joissa kuluttaja voi luottaa valtioiden rajat ylittävään kaupankäyntiin, ja jatketaan Euroopan laajuisten liikenne- ja energiaverkkojen laajentamista. *Varmistetaan uusin toimenpitein kilpailua ja valtiontukia koskevien sääntöjen moitteeton soveltaminen erityisesti posti- ja energia-alalla (PO COMP/Monti). *Viritetään yrittäjyyttä koskevan vihreän kirjan myötä keskustelu Euroopan kilpailukyvystä (PO ENTR/Liikanen). *Laaditaan reilua kauppaa koskeva direktiiviehdotus (PO SANCO/Byrne). *Pyritään koordinoimaan jäsenvaltioiden verotusjärjestelmät (PO TAXUD/Bolkestein). *Lainsäädännöllisin ja muunlaisin toimenpitein mukautetaan arvonlisäverojärjestelmää nykyaikaiseen talouspolitiikkaan, etenkin sähköiseen kaupankäyntiin (PO TAXUD/Bolkestein). *Kustannuksiin liittyvin toimenpitein tuetaan kestävää kehitystä erityisesti ympäristö-, liikenne- ja energiapolitiikan alalla (PO TREN/De Palacio, PO ENV/Wallström, PO TAXUD/Bolkestein). 3. Tehostetaan talouspolitiikan ja erityisesti budjettipolitiikan koordinointia talous- ja rahaliiton sujuvan toiminnan takaamiseksi. *Koordinoidaan tehokkaammin jäsenvaltioiden toimia, joilla arvioidaan julkista rahoitusta, yhtenäistä rahoitusjärjestelmää ja rakennepolitiikkaa sekä seurataan talouspolitiikan yhteisten standardien noudattamista (PO ECFIN/Solbes). *Toteutetaan uusi sujuvampi talouspolitiikan koordinointikierros (PO ECFIN/Solbes, PO EMPL/Diamantopoulou). 4. Edistetään osaamisyhteiskunnan rakentamista erityisesti kehittämällä ja toteuttamalla eurooppalaiseen osaamisalueeseen tähtäävä kokonaisvaltainen strategia. *Toteutetaan eurooppalaisten koulutusjärjestelmien tavoitteita koskeva komission ja neuvoston yhteinen työohjelma (PO EAC/Reding). *Toteutetaan 'tietoyhteiskunta kaikille' -ohjelma erityisesti eEurope-2005 -toimintasuunnitelman avulla (PO INFSO/Liikanen). *Kehitetään elinikäiseen oppimiseen ja tietokoneavusteiseen oppimiseen liittyviä hyviä toimintamalleja (PO EAC/Reding). *Lisätään tutkimusmäärärahoja kolmeen prosenttiin EU:n BKT:stä vuonna 2010 erityisesti tehostamalla yksityisiä investointeja ja laatimalla tutkimusinvestointeja koskeva toimintasuunnitelma (PO RTD/Busquin). *Käynnistetään kuudes tutkimuksen ja teknologisen kehittämisen puiteohjelma (PO RTD/Busquin). *Toteutetaan bioteknologian toimintasuunnitelma (PO RTD/Busquin). *Hyväksytään ja toteutetaan uusi sähköisiä oppimismenetelmiä koskeva toimintaohjelma, jossa uusi teknologia yhdistetään ammatilliseen ja yleissivistävään koulutukseen (PO EAC/Reding). 5. Varmistetaan kestävän kehityksen huomioonotto ja johdonmukaisuus eräillä keskeisillä politiikanaloilla: maataloudessa (yhteisen maatalouspolitiikan väliarvio), kalastuksessa, liikenteessä, energiassa, koheesiopolitiikassa ja rakennerahastoissa (kolmas raportti koheesiopolitiikasta), elintarviketurvallisuudessa ja valtiontaloudessa rahaliiton yhteydessä. Huolehditaan Göteborgin päätelmien tehokkaista jatkotoimista ja parannetaan yhteisönlaajuisen ympäristölainsäädännön toimeenpanoa. *Yhteisen maatalouspolitiikan väliarvion yhteydessä tarkastellaan myös muita aloja, kuten viiniä, sokeria, oliiviöljyä, tupakkaa, puuvillaa ja mahdollisesti muita tuotteita. Komissio esittää muille toimielimille tiedonannon ja myöhemmin asiaan liittyvät säädösehdotukset (PO AGRI/Fischler). *Toteutetaan kalastuspolitiikan uudistus säädösehdotuksin ja muunlaisin toimenpitein, esimerkiksi perustamalla ensimmäiset alueelliset neuvoa-antavat toimikunnat ja yhteisön yhteinen kalastusalan tarkastusvirasto, aloittamalla eräiden suurimpien kalakantojen monivuotiset hoitosuunnitelmat ja ehdottamalla tarvittavia täytäntöönpanotoimia uuden laivastopolitiikan soveltamiseksi (PO FISH/Fischler). *Vuoden 2003 lopussa julkaistaan kolmas raportti koheesiopolitiikasta; tämä sisältää myös tarpeellisia säädösehdotuksia, jotka koskevat rakennerahastoja vuoden 2006 jälkeen (PO REGIO/Barnier, PO EMPL/Diamantopoulou, PO AGRI/FISH/Fischler). *Toteutetaan elintarvikkeiden turvallisuutta koskeva sääntelyjärjestelmä ja esitetään ehdotus asetukseksi, joka koskee elintarvikkeiden ravintoarvoon sekä toiminta- ja terveysvaikutuksiin liittyviä väitteitä (PO SANCO/Byrne). *Valmistellaan ja toteutetaan seitsemän aihekohtaista strategiaa kuudennessa ympäristöä koskevassa toimintaohjelmassa (PO ENV/Wallström ja asianomaiset komission jäsenet). *Laaditaan uuteen kemikaalistrategiaan liittyvät säädösehdotukset ja viimeistellään nykyisen lainsäädännön vaatimat toimenpiteet vaarallisten aineiden aiheuttamien riskien vähentämiseksi (PO ENTR/Liikanen). 6. Pannaan Cotonoun sopimus täytäntöön tavoitteena vaikuttaa tuntuvasti köyhyyteen sekä terveys- ja koulutusongelmiin Afrikassa ja varmistaa, että EU:n yhteistyö- ja kumppanuussopimukset toteutetaan tehokkaasti painottaen köyhyyden torjuntaa. *Viimeistellään AKT-kumppanuussopimukset ja toteutetaan ohjelmat. Toteutetaan tartuntatauteja koskeva ohjelma (PO DEV/Nielson ja AIDCO/Patten sekä PO TRADE/Lamy Cotonoun taloudellisten kumppanuussopimusten osalta). 7. Tiivistetään Dohan kierroksen neuvotteluja tarkoituksena päästä sopimukseen vuoden 2004 loppuun mennessä. Jatketaan kahdenvälisiä neuvotteluja erityisesti Mercosurin sekä Afrikan, Karibian ja Tyynenmeren maiden sekä Persianlahden yhteistyöneuvoston ja Välimerenmaiden kanssa. Yhtenäistetään EU:n ulkosuhteita ja kehitysaluepolitiikkaa niin, että varmistetaan tasapaino EU:n kaupallisten intressien ja suotuisan kehityksen ja ympäristönäkökohtien välillä (PO TRADE/Lamy, PO RELEX/Patten, PO DEV/Nielson, PO AGRI/Fischler). 8. Toteutetaan sosiaalinen toimintaohjelma hyödyntäen yhteisön kaikkia toimintavälineitä (avointa koordinointimenetelmää, lainsäädäntöä, sosiaalista vuoropuhelua ja rakennerahastojen tukea); nämä auttavat saavuttamaan Eurooppa-neuvoston Lissabonissa asettamat tavoitteet. *Hyväksytään tiedonanto sosiaalisen toimintaohjelman väliarvioinnista (PO EMPL/Diamantopoulou). *Sovelletaan tehokkaasti avointa koordinointimenetelmää hyväksymällä uudistettu työllisyyspaketti ja toinen raportti sosiaalisesta osallisuudesta ja ottamalla menetelmä käyttöön eläkkeiden yhteydessä (PO EMPL/Diamantopoulou). *Huolehditaan työmarkkinaosapuolten parhaillaan käymien neuvottelujen edellyttämistä jatkotoimista perustamissopimuksen 138 mukaisesti; neuvotteluissa käsitellään työntekijöiden tietosuojaa, yritysten uudelleenjärjestelyjen sosiaalisia näkökohtia ja lisäeläkkeiden siirrettävyyttä (PO EMPL/Diamantopoulou). 9. Sovelletaan tehokkaasti uutta vaikutustenarviointivälinettä lainsäädännön parantamiseksi ja kestävän kehityksen toteuttamiseksi (KAIKKI PÄÄOSASTOT, KAIKKI KOMISSION JÄSENET). 10. Valmistellaan rahoitusmekanismi luonnonkatastrofien uhrien auttamiseksi. *Aloitteen edellyttämät toimet ja kustannukset määritetään ja arvioidaan syyskuun 2002 aikana. Ne toimitetaan budjettivallan käyttäjälle vuoden 2003 työohjelman yhteydessä (KAIKKI PÄÄOSASTOT, KAIKKI KOMISSION JÄSENET).